EM i curling 2016
Europamesterskaberne i curling 2016 for herre- og kvindehold var det 42. EM i curling gennem tiden. Mesterskabet blev arrangeret af World Curling Federation og afviklet i Braehead, Skotland i perioden 19. - 26. november 2016 med deltagelse af 20 kvinde- og 26 herrehold. A- og B-turneringerne blev alle spillet i Braehead Arena. Skotland var EM-værtsland for sjette gang, men det er første gang at mesterskaberne bliver afholdt i Braehead ved Glasgow.